armvectores/hy_wikipedia_2023 huggingface dataset:
Հարրի Բեյթս

Հարրի Բեյթս (անգլ․ Harry Bates, ամբողջական անունը՝ Հիրամ Գիլմոր Բեյթս Երրորդ, անգլ.՝ Hiram Gilmore Bates III, հոկտեմբերի 9, 1900(1900-10-09), Փիթսբուրգ, Փենսիլվանիա, ԱՄՆ - 1981[…], Նյու Յորք, Նյու Յորք, ԱՄՆ), ամերիկացի խմբագիր և գրող, ամերիկյան գիտական ֆանտաստիկայի նշանավոր ներկայացուցիչ։


== Կենսագրություն ==
Ծնվել է 1900 թվականի հոկտեմբերի 9-ին՝ Փենսիլվանիա նահանգի Փիթսբուրգ քաղաքում։ Ավարտել է Փենսիլվանիայի համալսարանի Ալլեգենի Քոլեջը, սակայն վկայական չի ստացել։ Աշխատել է  որպես ժամագործ, թերթի թղթակից, կինոօպերատոր։
1929 թվականի վերջին՝  Clayton Magazines ընկերության սեփականատեր Ուիլյամ Քլեյթոնը առաջարկեց նրան  թողարկել նոր ամսագրի նախագիծ՝ ձգտելով պարզ խնայողության․ բոլոր գունավոր կազմերը տպվում էին մի թղթի վրա, և դեռ ազատ տեղեր էլ մնում էին։ Դա նրանց թույլ տվեց թողարկել ևս մի պարբերական՝ առանց մի ցենտ անգամ ծախսելու կազմի գունավոր տպագրության վրա։ Հարրի Բեյթսը առաջարկեց ստեղծել ֆանտաստիկայի ամսագիր և դարձավ նրա խմբագիրը։
Բեյթսը առաջարկեց ամսագիրն անվանել «Astounding Stories of Super Science»։ Նա սխեմայի հիմք ընտրեց մրցույթում հաջողության հասած «Amazing Stories» ամսագիրը, բայց հաշվի առնելով ընթերցողների լսարանը, կատարեց մեծ շրջադարձ դեպի իրենց ամսագիրը։ Բեյթսը նաև անպիտան համարեց գիտական հատվածը, որը սկզբունքորեն կարևոր էր «Amazing Stories»-ի հիմնադրի համար։ Բեյթսը այն փոխարինեց գերգիտության, որը ազատում էր հեղինակներին ամեն սցենարային շրջապտույտ մանրամասն ներկայացնելուց։ Արդյունքում այդ ամսագրի առաջին համարը, որը հրատարակվեց 1930 թվականի հունվարին, միանգամից դարձավ ֆանտաստիկայի մամուլում առաջատարը։
Հրատարակչության հաջողությունը հնարավորություն տվեց Բեյթսին  իր խմբագրման տակ թողարկել  «Strange Tales» սարսափների և ֆենտեզիի զուգահեռ ամսագիրը (1931-1933)։
«Astounding» խմբագրությունում ևս նա հրապարակեց իր ստեղծագործությունները, որոնք հիմնականում գրվում էին այն նպատակով, որ նրա օրինակով ցույց տան հեղինակներին, թե ինչ տեսակի ֆանտաստիկա է հարկավոր ամսագրերին։  Ընթերցողների շրջանում բավական մեծ հանրաճանաչություն ստացավ պատմությունների շարքը Հոկ Քարսի («Hawk Carse») մասին, որը հանդես էր գալիս «Էնթոնի Գիլմոր»  կեղծանվամբ։
Այն բանից հետո, երբ 1933 թվականին «Clayton Magazines»-ը սնանկացավ, և «Astounding»-ը վաճառվեց Street and Smith ընկերությանը, Հարրի Բեյթսը խմբագրողի աթոռը թողեց, սակայն շարունակաբար հրապարակել է ֆանտաստիկ պատմվածքներ իր անվան տակ և «Ա․ Ռ․ Հոլմս» կեղծանունով։  Պատմության մեջ բավական կարևոր հետք թողեց իր պատմություններից «Հրաժեշտ տիրակալի հետ»  («Farewell to the Master», 1940), որի մոտիվներով 1951 թվականին նկարահանվեց հանրահայտ ֆանտաստիկ ֆիլմ «Օրը, երբ Երկիրը կանգ առավ» (The Day the Earth Stood Still);
1950-1960-ական թվականներին Հարրի Բեյթսը աշխատել է կինոստուդիայում՝ որպես օգնական։ Մահացել է 1981 թվականին՝ աղքատության մեջ։


== Ծանոթագրություններ ==
Մեծ Եղբայր

Մեծ Եղբայր (երբեմն թարգմանում են նաև որպես Ավագ Եղբայր) (անգլ.՝ Big Brother), Ջորջ Օրուելի «1984» վեպի հերոս, Օվկիանիա պետության և «Անգսոց» կուսակցության միանձնյա ղեկավարը։ «Մեծ եղբայր» եզրույթը կիրառվում է բնորոշելու բոլոր այն ինստիտուտների և կառույցների ամբողջությունը, որոնք ոտնձգություն են կատարում մարդու հիմնարար իրավունքների և ազատությունների և նրա անձնական կյանքի նկատմամբ։


== Կերպարը ==
«Մեծ եղբայր»-ը նկարագրվում է որպես սև բեղերով տղամարդ, ով մոտավորապես 45 տարեկան է. ունի կոշտ, սակայն միևնույն ժամանակ գրավիչ դեմք։ Գրքում «Մեծ եղբոր» դեմքը ցուցադրվում է Լոնդոնի ողջ տարածքում կախված բազմաթիվ ցուցապաստառներում։ 

Հեռուստահաղորդումներում նա հանդես է գալիս որպես ողջ Օվկիանիայի անսխալական առաջնորդ։ Արդյոք գոյություն ունի Ավագ Եղբայրը որպես անձ, թե միայն քարոզչության կողմից ստեղծված կերպար է, ոչ ոքի հայտնի չէ։ Գլխավոր հերոս Ուինսթոն Սմիթը հարցնում է իր դահիճ Օ'Բրայենին. «Արդյոք նա գոյություն ունի այն իմաստով, որով ես գոյություն ունեմ»։ Օ'Բրայենը պատասխանում է, որ Ավագ Եղբայրը անմահ է և գոյություն ունի որպես կուսակցության մարմնավորում։


== Ճանապարհ դեպի իշխանություն ==
Մեծ Եղբայրը հիսունական թվականներին Մեծ Բրիտանիայում տեղի ունեցած հեղափոխության առաջնորդներից մեկն էր եղել։ Ավագ Եղբոր միահեծան իշխանության հաստատումը սկսվել էր 1960 թ.-ին. այդ ժամանակ էլ սկսվում է հեղափոխությանն անմիջականորեն մասնակցած կուսակցական ղեկավարների ջարդը։ Մասնավորապես, վաթսունական թվականների կեսերին կեղծ մեղադրանքներով մահապատժի են ենթարկվել կուսակցական ղեկավարներ Ջոնսը, Արոնսոնը և Ռեզերֆորդը, իսկ Էմանուել Գոլդսթեյնը փախել էր երկրից։ 1970-ական թթ.-ի սկզբին Ավագ Եղբայրը դառնում է Օվկիանիայի միանձնյա առաջնորդը։ Նրա իշխանության գալուց հետո ամբողջությամբ վերաշարադրվում է Օվկիանիայի պատմությունը, Ավագ Եղբայրը դառնում է նրա միակ գործող անձը և կուսակցական առաջնորդը դեռևս մինչհեղափոխական ժամանակաշրջանից։


== Հնարավոր նախատիպերը ==

Գոյություն ունի մի քանի տարբերակ, թե ով կարող է իրականում լինել Ավագ Եղբոր նախատիպը։ Օվկիանիայի բռնապետի որպես հնարավոր նախատիպեր նշում են Իոսիֆ Ստալինին և Առաջին համաշխարհային պատերազմի ժամանակ Մեծ Բրիտանիայի ռազմական նախարար Հորացիո Հերբերտ Կիտչեներին։ Այս մարդկանց արտաքինը և կառավարման ոճը համընկնում է վեպում նկարագրված Մեծ Եղբոր կերպարի հետ։


== Թարգմանության խնդիրները ==
Խոսակցական անգլերենում «Մեծ Եղբայր»-ը նշանակում է (անգլ. «Big Brother») «ավագ եղբայր», այսինքն եղբայր, որը մեծ է ոչ թե չափսերով, այլ տարիքով։ Ռուսերեն մի շարք թարգմանություններում տարածված է «ավագ եղբայր» տարբերակը, իսկ ահա վեպի ֆրանսերեն թարգմանությունում թողնվել է հենց անգլերեն տարբերակը՝ «Big Brother»։


== Զանգվածային մշակույթում ==
Վեպի հրատարակությունից հետո «Մեծ Եղբայր» անվանումը հատուկ դարձավ այնպիսի պետությունների և կազմակերպությունների համար, որոնք փորձում են ամբողջական վերահսկողություն հաստատել իրենց ենթակաների կամ ողջ ազգաբնակչության վրա։
1998 թ.-ին սահմանվել է ամենամյա «Մեծ Եղբոր մրցանակ»-ը, որը տրվում է կազմակերպության կամ պետության կողմից սեփական քաղաքացիների իրավունքների ամենաբիրտ խախտումների համար։


== Ծանոթագրություններ ==
Դանիական շպից

Դանիական շպից, շան ցեղատեսակ, ծագում է Դանիայից։ Այս ցեղատեսակը հայտնի է նրանով, որ լավ ընտանի կենդանի է․ համբերատար է երեխաների հետ։ Երկար ժամանակ նրանք հայտնի էին տարբեր անուններով, այդ թվում՝ սամոյեդ շպից, վոլֆշպից, գրենլանդական շպից և սպիտակ շպից, ինչը դժվարացնում էր ցեղատեսակի բուծման գործընթացը։ Այսօր այս ցեղատեսակը հայտնի է «Դանիական շպից» անվանումով։
2013 թվականի հունվարի 1-ից հնարավոր դարձավ գրանցել այս ցեղատեսակի շներին Դանիայի կինոլոգիական ակումբում, որը գրանցված է միջազգային կինոլոգիական ֆեդերացիայում։ Այն դեռ չի ճանաչվում FCI-ի կողմից, բայց ներկայումս գրանցված է դանիական Kennel Club-ում։ Ցեղատեսակը կարելի է հանդիպել Դանիայում և սկանդինավյան երկրներում։
Քանի որ դանիական շպիցը դեռ պաշտոնական ճանաչում չի ստացել, այն դեռ լայն ճանաչում չունի ոչ Դանիայում, ոչ էլ այլ երկրներում։
Այն պատկանում է շպից ցեղատեսակի շների խմբին։


== Ծագում և պատմություն ==

Դանիական շպիցերին պահել են որպես ուղեկից շներ գյուղական վայրերում, հատկապես Յուտլանդիայում, բայց հեռավոր անցյալում նրանք հիմնականում պատկանում էին բուրժուազիային։ Այս ցեղի ծաղկումը տեղի է ունեցել 1930-ականներին, երբ շատ էին հանդիպում շրջանի ֆերմերային տնտեսություններում։ Այս ցեղատեսակի հիմնական նպատակը երեխաների խնամքն էր, ուստի այն լայնորեն հայտնի էր որպես մանկական շուն։ Այդ ժամանակից ի վեր Դանիական շպիցի թիվը զգալիորեն նվազել է, և ցեղատեսակը գործնականում վերացել է։ Բայց 1980-ականների վերջից ոմանք հսկայական ջանքեր են գործադրել ցեղատեսակը վերստեղծելու համար։
Այսօր այս ցեղատեսակի ներկայացուցիչների թիվն աճում է, և նրանք բոլորը ղեկավարվում են FCI-ի DKK ակումբի կողմից։


== Մորթի և գույն ==
Նրանց մորթին սպիտակ կամ կաթնային գույնի է։ Վերին շերտը հավասար է և քիչ քանակությամբ նվազում է ամբողջ տարվա ընթացքում։ Մորթին փափուկ է և ամռանը զով է պահում, իսկ ձմռանը՝ տաք։ Գարնանը և աշնանը այն թափվում է։
Դանիական շպիցի մորթին միջին երկարության է։ Այն ականջների մոտ մի փոքր ավելի երկար է՝ ազդրերի և սրունքների հետևի մասում՝ փետրավոր։ Պոչը փափուկ է և տեղակայված մեջքի վրայով։ Այն կախ է, երբ շունը հանգիստ է։


== Խառնվածք ==
Դանիական շպիցի խառնվածքը ցեղի առանձնահատկությունն է և նկարագրվում է որպես աշխույժ, ընկերասեր, հետաքրքրասեր և համարձակ։


== Պատկերասրահ ==

		
		
		
		


== Տես նաև ==
Շուն
Սամոյեդ
Շպից
Ճապոնական շպից
Պոմերանյան շպից


== Ծանոթագրություններ ==


== Արտաքին հղումներ ==
Standard (Danish)
Article from the magazine "Hunden" (Danish)
P (նշան)

Անվան այլ կիրառումների համար տե՛ս՝ P (այլ կիրառումներ)
«P» նշան («պի»), հատուկ տարբերակիչ նշան, որը նացիստների հրամանով կրում էին Գերմանիայի համակենտրոնացման ճամբարներ աքսորված լեհերը։


== Պատմություն ==
1940 թվականի մարտի 8-ին նացիստական կառավարությունը ընդունեց որոշում լեհ բանվոր-աշխատողների (գերմ.՝ Polenerlasse) վերաբերյալ, որոնք ստիպողաբար աքսորվել էին Գերմանիա՝ աշխատելու համար։ Որոշումը կարգավորում էր աշխատանքի պայմանները և լեհերի կացության հարցը։ Այլ պահանջներից բացի, լեհերին պարտադրում էին կրել լատինական «P» տառով նշան, որը նացիստներին կհուշեր տվյալ աշխատողի ազգային պատկանելիությունը։ Սկզբնական շրջանում նշանը օգտագործվում էր միայն թևկապների վրա, բայց հետո այն օգտագործվում էր նաև պաշտոնական դրոշմակնիքների և թղթերի վրա։
Ցիվիլարբայտերի մակակարվածքը իրենից ներկայացնում է դեղին շեղանկյուն՝ 5 սմ ընդհանուր երկարություն ունեցող կողմերով և մանուշակագույն ծայրերով։ Լայնությունը կազմում էր մոտ կես սանտիմետր։ Մակակարվածքի կենտրոնում «P» նշանն է՝ ոսկեգույն ֆոնի վրա։ Մակակարվածքը ամրացված էր լինում կրծքի աջ հատվածում։ Նրանք, ովքեր հրաժարվում էին հնազանդվել այս որոշմանը տուգանվում էին 150 ռայխսմարկերով և կարող էին ազատազրկվել, մինչև 6 շաբաթ ժամանակահատվածով։
«P» տառով մակակարվածքը դարձավ առաջին նշանը, որը մտցվեց նացիստների կողմից, որպեսզի ցուցանշվեն Երրորդ Ռայխի տարածքում ապրող այլ ժողովուրդների ազգությունը։ Առավել հայտնի «դեղին աստղը», որը կրում էին հրեաները, մտցվել է օկուպացված տարածքներում 1939 թվականի աշնանը, բայց նրա կրումը Գերմանիայի տարածքում պարտադիր է դարձել միայն 1941 թվականի սեպտեմբերին։ 1945 թվականի հունվարին Կայսերական անվտանգության գլխավոր վարչությունը առաջարկեց լեհերի համար նախատեսված մակակարվածքի նոր դիզայն, որը իրենից ներկայացնում էր կարմրասպիտակ ֆոնին եգիպտացորենի կողր։ Այս նոր տարբերանշանը, սակայն, չհաստատվեց։
Ինքնին նշանն իրենից ներկայացնում էր նվաստացուցիչ հանգամանք, քանի որ նրան կրողները զրկված էին որոշ իրավունքներից։

Օգտագործման օրինակներ
		
		
		


== Ծանոթագրություններ ==


== Գրականություն ==
Bartosz Julian (1969)։ Ludzie ze znakiem P. (Polish)։ ZakŁad Narodowy im: Ossolińskich 
Koziełło-Poklewski Bohdan, Łukaszewicz Bohdan, Badań Naukowych im. Wojciecha Kętrzyńskiego w Olsztynie Ośrodek (1985)։ Ze znakiem "P": relacje i wspomnienia z robót przymusowych w Prusach Wschodnich w latach 2 wojny światowej (Polish)։ Ośrodek Badań Naukowych im. Wojciecha Kętrzyńskiego
Տաբուլա ռազա

Տաբուլա ռազա (լատ.՝ tabula rasa - հարթ, մաքուր տախտակ), սենսուալիզմի տերմին, արտահայտում է դեռես գիտելիք չունեցող մարդու գիտակցության վիճակը՝ պայմանավորված արտաքին զգայական փորձի բացակայությամբ։ Հասկացությունը հանդիպում է անտիկ փիլիսոփայության մեջ (Պլատոն, Արիստոտել), միջնադարում (Ալբերտ Մեծ, Թովմա Աքվինացի), նոր ժամանակում (Թ․ Հոբս, Պ․ Դասենդի)։ Տարածվել է շնորհիվ Ջոն Լոկի, որն այն օգտագործել է բնածին գաղափարների տեսությունը քննադատելու նպատակով։
Լանկրան

Լանկրան (ֆր.՝ Lancrans), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Էնի գավառի մեջ։ Կոլոնժ շրջանի Բուրկ ան Բրես նահանգում։
Կոմունայի կոդը՝ 01205։


== Աշխարհագրություն ==
Կոմունան Փարիզ քաղաքից գտնվում է 410 կմ հարավ-արևելք, 90 կմ դեպի հյուսիս-արևելք Լիոն քաղաքից, 50 կմ արևելք Բուրկ ան Բրեսից։


== Կլիմա ==
Կլիման կիսախոնավ է, ձմռանը ցուրտ է, իսկ ամռանը տաք։ Կոմունայում անձրևներ լինում են ոչ հաճախ, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 1052 մարդ։


== Ադմինիստրացիա ==


== Տնտեսություն ==
2010 թ. աշխատունակ տարիքի (15-64 տարեկան) ունեցող 666 մարդկանցից 534-ը տնտեսապես ակտիվ են եղել, 132-ը՝ պասիվ (ակտիվության ցուցանիշը` 80.2 % է, 1999 թ.՝ 77,7 %)։ 534 ակտիվ բնակիչներից աշխատել են 496-ը (276 տղամարդ, 220 կին), գործազուրկ է եղել 38 մարդ (11 տղամարդ և 27 կին)։ 132 պասիվներից 43 հոգի եղել են աշակերտ կամ ուսանող, 46-ը՝ թոշակառու, վպասիվ են եղել այլ պատճառներով։


== Պատկերասրահ ==

		


== Ծանոթագրություններ ==


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
cassini.ehess.fr. Проверено 9 апреля 2014
Չժեն Տաո

Չժեն Տաո (չին.՝ 鄭濤, օգոստոսի 20, 1985(1985-08-20), Դալյան, Լյաոնին, Չինաստան), չինացի ֆուտբոլիստ։ Չինաստանի առաջնությունում հանդես եկող՝ «Լյաոնին Խուվին» ակումբի պաշտպան։ Պրոֆեսիոնալ կարիերան սկսել է 2004 թվականին։


== Ծանոթագրություններ ==
Ռամ Գոպալ Վարմա

Ռամ Գոպալ Վարմա (տելուգու՝ రామ్ గోపాల్ వర్మ, անգլ.՝ Ram Gopal Varma, ապրիլի 7, 1962(1962-04-07), Հայդարաբադ, Հնդկաստան), հնդիկ ռեժիսոր, պրոդյուսեր և սցենարիստ։ Իր աշխատանքներով հայտնի է Բոլիվուդում և Տոլիվուդում։ Լավագույն ռեժիսուրայի համար մի քանի մրցանակների դափնեկիր, ինչպես նաև Filmfare Award մրցանակի՝ լավագույն սյուժեի և Ազգային կինոմրցանակի՝ հինդի լավագույն ֆիլմի համար։


== Կենսագրություն ==
Ռամ Գոպալ Վարման ծնվել է 1962 թվականի ապրիլի 7-ին Հայդարաբադ քաղաքում։ Նրա ծնողներն էին Կրիշնամ Ռաջուն, որը Annapurna Studios-ում հնչյունային ինժեներ էր աշխատում, և նրա կինը՝ Սուրյամման։ Դպրոցական օրերից տղան մեծ հետաքրքրություն է ցուցաբերել ֆիլմերի նկատմամբ։
Վիջայավադայում այցելել է Վ. Ռ. Սիդհարթ ինժեներական քոլեջը, որտեղ ստացել է քաղաքացիական ինժեների մասնագիտություն։ Ուսումն ավարտելուց հետո Վարման Հայդարաբադի Oberoi Hotel-ի շինհրապարակում աշխատել է որպես ինժեներ։ Սակայն մի քանի տարի անց թողել է այդ աշխատանքը և սկսել է աշխատել որպես ռեժիսորի օգնական։ 1989 թվականին Siva տելուգու ֆիլմում, որտեղ գլխավոր դերերը խաղացել են Ակինենի Նագարջունան և Ամալ Մուկերջին, առաջնաելույթ է ունեցել որպես ռեժիսոր։ Siva-ն Վարմային բերել է առաջին կինոմրցանակը՝ Nandi Award-ը, լավագույն ռեժիսուրայի համար։ Երկու տարի անց նորից նկարահանվել է նույն հինդի դերասանների հետ։ Հաջորդ տասը տարիների ընթացքում որպես ռեժիսոր հանդես է եկել հնդկերեն 9 ֆիլմում, իսկ որպես պրոդյուսեր՝ 17 ֆիլմում։
Նրա աշխատանքներից առավել հայտնին «գանգստերական եռապատումն» է՝ «Դավաճանություն» (1998), «Վճար ամեն ինչի համար» (2002) և «Ուրիշ աշխարհ» (2005, ռեժիսոր Վիշրամ Սավանտ), որոնցից երկուսը նրան բերել են Filmfare Awards մրցանակի անվանակարգեր՝ որպես լավագույն ֆիլմ և լավագույն ռեժիսոր։ Իր կարիերայի ընթացքում Վարման Filmfare Award մրցանակի լավագույն ռեժիսուրա անվանակարգին առաջադրվել է 5 անգամ, այդ թվում՝ «Ուրախ մարդիկ» (1995), «Ուրվականը» (2003) և «Հոր հետքերով» (2005) ֆիլմերի համար, սակայն Filmfare մրցանակի արժանացել է միայն «Ուրախ մարդիկ» ֆիլմի լավագույն սյուժեի համար և քննադատների կարծիքով լավագույն ֆիլմ «Դավաճանության» համար։ 2000 թվականին Վարման «Ծանրությունը հոգու վրա» հինդի լավագույն ֆիլմի համար ստացել է Ազգային կինոմրցանակ։


== Ֆիլմագրություն ==
Որպես ռեժիսոր


== Ծանոթագրություններ ==


== Գրականություն ==
Martha P. Nochimson World on Film: An Introduction. — Wiley-Blackwell, 2010. — P. 273. — 460 p. — ISBN 978-1405139793
Ravi Vasudevan The Melodramatic Public: Film Form and Spectatorship in Indian Cinema. — Palgrave Macmillan, 2011. — P. 383-392. — 476 p. — ISBN 978-0230247642


== Արտաքին հղումներ ==
Ռամ Գոպալ Վարմա Internet Movie Database կայքում
Ռամ Գոպալ Վարմայի պաշտոնական բլոգArchived 2019-10-03 at the Wayback Machine.
Ազգայնացում

Ազգայնացում, մասնավոր սեփականության վերածումը պետական սեփականության։ Ազգայնացման հակառակ գործընթացը ապազգայնացումն է։ Մասնավոր սեփականության (այդ թվում օտարերկրացու) ազգայնացումը համարվում է ինքնիշխան պետության լիիրավ իրավունքը։
Ազգայնացումը կարող է իրականացվել ինչպես միջազգային իրավունքով, այնպես էլ ազգային օրենսդրությամբ։ 
Հայաստանի սահմանադրությամբ նախատեսվում է, որ սեփականության օտարումը հասարակության և պետության կարիքների համար կարող է իրականացվել միայն բացառիկ դեպքերում, օրենքի հիման վրա նախնական համարժեք փոխհատուցմամբ։ Այն ճանաչվել է ժամանակակից միջազգային իրավունքում տեղ գտնելով միջազգային իրավական բազմաթիվ գործիքներում, ինչպիսիք են ՄԱԿ-ի ԳԱ բանաձևերը, միջազգային դատարանների և տրիբունալների որոշումները և այլն։
Ազգայնացման իրավունքին անդրադարձ է կատարվել 1925-1974 թթ. բնական ռեսուրսների մշտական ինքնիշխանության սկզբունքին վերաբերող ՄԱԿ-ի ԳԱ բանաձևերում։


== Գրականություն ==
Հայկական սովետական հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва


== Ծանոթագրություններ ==
Սառա Բաթլեր

Սառա Բաթլեր (անգլ.՝ Sarah Butler, փետրվարի 11, 1985(1985-02-11), Puyallup, Փիրս շրջան (Վաշինգտոն), Վաշինգտոն, ԱՄՆ), ամերիկացի դերասանուհի։


== Կենսագրություն ==
Սարա Բատլերը ծնվել է Վաշինգտոն նահանգի փոքր քաղաքներից մեկում ։ Դերասանական կարիերան սկսել է հարազատ քաղաքում։ Թատրոնի հանդեպ հետաքրքրությունը ստիպել  է նրան հրաժարվել սպորտից, որը նույնպես դուր էր գալիս նրան։
Դպրոցներում և քաղաքներում նրա թատերական ներկայացումները հաջողություն են բերել նրան։ Սարան որոշել է դառնալ պրոֆեսիոնալ դերասանուհի։ Լոս Անջելեսում քոլեջն ավարտելուց հետո մեկուկես տարի սովորել է թատրոնի և կինոյի վարպետություն՝ Հարավային Կալիֆոռնիայի համալսարանում։ Մեկ տարի Սարան աշխատել է Դիսնեյլենդում՝ որպես «Գեղեցկուհի»։ Դրանից հետո սկսել է նրա կարիերան կինոյում և թատրոնում։


== Ֆիլմագրություն ==


== Ծանոթագրություններ ==


== Արտաքին հղումներ ==
Սառա Բաթլեր Internet Movie Database կայքում
Արկա (Աղջադաղի գավառ)

Արկա, գյուղ Արևմտյան Հայաստանում, Խարբերդի վիլայեթի Աղջադաղի գավառակում։ Հանդիսանում էր գավառակի կենտրոնը։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կրուգլիկ (գյուղ, Միրգորոդի շրջան)

Անվան այլ կիրառումների համար տե՛ս՝ ԿրուգլիկԿրուգլիկ (ուկրաիներեն՝ Круглик), գյուղ Ուկրաինայի Պոլտավայի մարզի Միրգորոդի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
NGC 9

NGC 9, գալակտիկա Պեգաս համաստեղությունում։
Այս օբյեկտը մտնում է «Նոր ընդհանուր կատալոգի» բնօրինակ հրատարակության մեջ ներառվածների թվում։
Գալակտիկան հայտնաբերել է ռուս նշանավոր աստղագետ Օտտո Վիլհելմ ֆոն Շթրուվը։ 
Այն երկրից դիտվում է, որպես անփայլ և կլորավուն օբյեկտ։ Գալակտիկայի մակերեսը դիտարկելու համար անհրաժեշտ է կիրառել առնվազն 12 դյույմանոց աստղադիտակ։


== Տես նաև ==
Նոր ընդհանուր կատալոգ
Պեգաս (համաստեղություն)


== Ծանոթագրություններ ==


== Արտաքին հղումներ ==
Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
Տեղեկատվություն(անգլ.) Նոր ընդհանուր կատալոգի վերանայված տարբերակից
SIMBAD(անգլ.)
VizieR(անգլ.)
NASA/IPAC Extragalactic Database(անգլ.)
GC-ին նվիրված հրատարակությունների ցանկ {{{1}}}
Գորկի Ռատիցկիե

Գորկի Ռատիցկիե (ռուս.՝ Горки Ратицкие), գյուղ Ռուսաստանի Նովգորոդի մարզի Վոլոտովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյուղական բնակավայր Կուբանեց

Գյուղական բնակավայր Կուբանեց (ռուս.՝ Сельское поселение Кубанец ), բնակելի տարածք, որը մտնում է Կրասնոդար երկրամասի Տիմաշևսկովո շրջանի մեջ։
Վարչական կենտրոն — ագարակ Բեդնյագինա։


== Պատմություն ==
Բնակավայրի ղեկավարներ

Կորոտաև Լեոնիդ Ֆյոդորի
Ավդեևը Պավել Վիկտորի
Կոնովալովը Վյաչեսլավ Ալեքսեյի
Դեմա Նատալյա Անատոլևնա — գործող նախագահ


== Վարչական բաժանումը ==
Բնակավայրի կազմի մեջ մտնում է 1 բնակեցված բնակավայր։

Խուտոր Բեդնյագինա


== Ծանոթագրություններ ==


== Արտաքին հղումներ ==
Կուբանեցի խորհրդային տնտեսության պատմությունը Archived 2014-05-29 at the Wayback Machine.
Գաուդի կենտրոն

Գաուդի կենտրոն, թանգարան՝ նվիրված իսպանացի ճարտարապետ Անտոնիո Գաուդիին, Ռեուս, Կատալոնիա, Իսպանիա։ 

Գաուդի կենտրոնը պաշտոնապես բացվել է 2007 թվականի մայիսին։ Գտնվում է քաղաքի կենտրոնում Plaça del Mercadal կոչվող հրապարակում։ Կենտրոնն իրենից ներկայացնում է եռհարկանի շինություն՝ նախագծված ճարտարապետներ Ջոն Սիբինայի, Տոշիակի Թենջի և Գաբրիել Բոսկսի կողմից։ Շինությունն իր մեջ ներառում է Գաուդիի արվեստի աշխատանքները, աուդիո և վիզուալ տեխնոլոգիայով հարուստ փաստահավաք գործընթացներից։ 


== Պատմություն ==
Գաուդի կենտրոնը բացվել է 2007 թվականի մայիսին՝ որպես ժամանակակից և ինտերակտիվ թանգարան։ Այն գտնվում է քաղաքի կենտրոնում գտնվող Plaça del Mercadal հրապարակում։ Տեղի բնակչության համար կենտրոնը հայտնի է որպես «Գաուդիի արկղիկ» (անգլ.՝ Gaudí Casket), որը նվիրված է Անտոնիո Գաուդիին՝ «քաղաքի սիրելի որդուն»։ Քննարկումների կենտրոնում ցուցադրվում են նրա կյանքին վերաբերող աշխատանքներ և մի քանի փրկված ձեռագիր տետրեր, որոնց թվում է նաև Գաուդիի մոդելների, հիմնական աշխատանքների և ցուցադրությունների կրկնօրինակները և բնօրինակները՝ անգլերեն թարգմանություններով։


== Ճարտարապետություն և դիզայն ==
Թանգարանը եռհարկանի է, ցուցահանդեսի տարածքը զբաղեցնում է 1,200 մ2՝ երեք հարկերը ներառյալ։ Այն հայտնի է նաև որպես քաղաքի մուտքի դուռ։
Քաղաքային խորհուրդը 10000 եվրո է ներդրել շինության ճակատային մասում լուսավորության փոփոխությունների համար։ ԼԵԴ համակարգը խնայում է էլեկտրականության 70% -ը։


== Աշխատանք ==
Կենտրոնն առաջարկում է զբոսավարի ծառայություն դեպի Ռեուսի կատալոնական մոռեդնիզմով կառուցված շինություններ, ինչպիսիք են Institut Pere Mata հիվանդանոցը, Casa Navàs շինությունը, և վերադարձ Գաուդի կենտրոն։ Թանգարանը նաև ունի ժամանակավոր ցուցասրահ, նվերների խանութ և ռեստորան։ Առաջատար աուդիո և վիզուալ տեխնոլոգիան թանգարանի բանալին են։ Այն նաև տրամադրում է աուդիո գիդեր տարբեր լեզուներով։ Կենտրոնը գրավում է երեխաներին և մեծահասակներին՝ այցելուներին հնարավորություն տալով զգայարանների միջոցով փորձել ուսումնասիրել Գաուդիի արվեստի գործերը։ Կենտրոնում կան Անտոնիո Գաուդիին պատկանող մի շարք իրեր, իր աշխատանքներին վերաբերող մեդիա նյութեր։ 
Առաջին հարկում՝ «Գաուդին և Ռեուս»-ում, ցուցադրված են Գաուդիի սևագրությունները, փաստաթղթեր և տեղեկություններ իր ծննդավայրի մասին։ Երկրորդ հարկում, որը կոչվում է «Գաուդի Հայտնագործող», ներկայացված են Գաուդիի ոգեշնչումները և գաղափարներն արվեստում՝ արտահայտված երկկողմանի մոդելներով։ Երրորդ՝ «Անտոնիո Գաուդին և Տիեզերքը» հարկում ցուցադրված են աուդիովիզուալ շոու՝ ուղեկցված «Invitation to the world of Gaudí» ֆիլմով, ինչպես նաև Գաուդիի հայտնի և տարբերվող աշխատանքների մոդելներ։


=== Մուտք ===
Մեծահասակների մուտքը Գաուդի կենտրոն արժե 9 եվրո, ուսանողներինը՝ 5 եվրո, իսկ մինչև 8 տարեկան երեխաների մուտքն ազատ է։ Կիրակի օրերին աշխատանքային ժամերը 11։00-ից 14։00 են, իսկ երկուշաբթիից շաբաթ օրերին՝ 10։00-ից 19։00։


== Ծանոթագրություններ ==


== Արտաքին հղումներ ==
Official website Archived 2021-05-06 at the Wayback Machine.
Պոտյոմկինո (գյուղ, Պոչինկովսկի շրջան)

Պոտյոմկինո (ռուս.՝ Потёмкино), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 89 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պարկավոր առյուծներ

Պարկավոր առյուծներ (լատ.՝ Thylacoleo, от հուն․՝ θύλακος — պարկ, լատ.՝ leo — առյուծ), գիշատիչ երկկտրիչավոր պարկավորների կարգին պատկանող անհետացած կենդանիների ցեղ։ «Thylacoleo carnifex» պարկավոր առյուծը, որի բրածո մնացորդները հայտնաբերվել են ուշ պլեյստոցենի նստվածքներում, եղել է իր ժամանակին Ավստրալիայում հանդիպող ամենամեծ գիշատիչը։ Նրա բարձրությունը հասնում էր 70 սանտիմետրի, իսկ քաշը՝ 101-130 կիլոգրամ։ «Thylacoleo crassidentatus»-ը եղել է մոտավորապես շան հասակի զգալիորեն փոքր կենդանի։ Ցեղը ձևավորվել է մոտավորապես 2 միլիոն տարի առաջ և ոչնչացվել՝ 40000-30000 տարի առաջ ուշ պլեյստոցենում։ Վերջին տվյալների համաձայն՝ քարանձավների պատերին հայտնաբերված նկարների միջոցով պարզել են, որ վերջին  պարկավոր առյուծները  ապրել են առաջին Ավստրալիական աբորիգոնների հետ միաժամանակ։


== Դասակարգում ==
Պարկավոր առյուծ (Thylacoleo carnifex)
Thylacoleo crassidentatus
Thylacoleo hilli


== Ծանոթագրություններ ==


== Գրականություն ==
John A. Long, Michael Archer Prehistoric mammals of Australia and New Guinea: one hundred million years of evolution. — UNSW Press, 2002. — P. 244. — ISBN 0868404357


== Արտաքին հղումներ ==
веб-сайт http://www.naturalworlds.org Archived 2013-06-01 at the Wayback Machine..
New study finds no evidence for theory humans wiped out megafauna
Thylacoleo - Australia's Marsupial Lion
Thylacoleo in Pleistocene Australia
Steve Wroe's Web Page: Australian Megafauna
Western Australian Museum: Thylacoleo - a voracious hunter
PLEDGE. N 1977, A NEW SPECIES OF THYLACOLEO (MARSUPIALIA: THYLACOLEONIDAE) WITH NOTES ON THE OCCURRENCES AND DISTRIBUTION OF THYLACOLEONIDAE IN SOUTH AUSTRALIA(չաշխատող հղում)
(5346) 1981 QE3

(5346) 1981 QE3, աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 24-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,139502 ա. մ., առավելագույնը մոտենում է 2,5681 ա. մ. հեռավորության վրա և հեռանում 3,7109 ա. մ.։ Արեգակի շուրջ մեկ ամբողջական պտույտ է կատարում 2031,84 երկրային օրվա ընթացքում, իր ուղեծրով շարժվելով միջինում 0,177179 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5346) 1981 QE3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տնտեսության թվայնացում

Տնտեսության թվայնացում (ռուս.՝ цифровизация экономики, անգլ.՝ digitalisation of economy), տեղեկատվական-հաղորդակցական տեխնոլոգիաների համատարած կիրառության և վերջիններիս հենքի վրա ստեղծված նոր սերնդի լուծումների ազդեցությամբ տնտեսությունում տեղի ունեցող հիմնարար փոփոխություններ, որոնց արդյունքում փոխվում են բիզնեսի վարման մոտեցումները, նոր արժեքի ստեղծման շղթայի մասնակիցների հարաբերությունները և տնտեսվարման ընդհանուր տրամաբանությունը։
Հանդիպում են «տնտեսության թվայնացում» հասկացության նեղ և լայն իմաստներով կիրառություններ։ Նեղ իմաստով թվայնացումը տեղեկատվության փոխակերպումն է թվային ձևի, ինչը հաճախ հանգեցնում է ծախսերի նվազեցմանը, նոր հնարավորությունների ի հայտ գալուն և այլն։ Լայն իմաստով թվայնացման գործընթացի ներքո սովորաբար դիտարկվում է սոցիալ-տնտեսական տրանսֆորմացիան՝ «նախաձեռնվող» թվային տեխնոլոգիաների զանգվածային ներդրմամբ և ընդունմամբ։ Թվայնացումը լայն իմաստով կարող է դիտարկվել իբրև համաշխարհային զարգացման արդյունավետ միտում, եթե միայն տեղեկատվության թվային տրանսֆորմացիան բավարարում է հետևյալ պայմաններին.

ընդգրկում է արտադրությունը, բիզնեսը, գիտությունը, սոցիալական ոլորտը, կյանքի տարբեր ոլորտներ և ուղեկցվում է իր արդյունքների միայն արդյունավետ օգտագործմամբ,
այդ արդյունքները հասանելի են փոխակերպված տեղեկատվությունն օգտագործողներին, որոնց շարքում ոչ միայն մասնագետներ են, այլ նաև շարքային քաղաքացիներ,
թվային տեղեկատվության օգտագործողներն ունեն վերջինիս հետ աշխատելու համար անհրաժեշտ հմտություններ և գիտելիքներ։Տնտեսության թվայնացումը թվային տնտեսության հիմքն է, համաշխարհային զարգացման այն գլխավոր ժամանակակից միտումը, որը որոշում է տնտեսության և հասարակության զարգացումը։ Թվայնացումը հիմնված է տեղեկատվության՝ թվային ձևաչափով ներկայացմանն անցման վրա, որն ուղղված է տնտեսության արդյունավետության բարձրացմանը և կյանքի որակի բարելավմանը։ Թվային տեխնոլոգիաները դարձնում են անձանց կյանքն առավել պարզ և հարմարավետ, բարձրացնում ընկերությունների աշխատունակությունը, ստեղծում ֆինանսական շղթաներ։ Հիմնարար կերպով փոխելով տնտեսությունը՝ թվայնացումը խթանում է ձեռնարկատիրական նորարարությունը, արտադրողականությունը և տնտեսական աճը, փոփոխություններ ծնում աշխատուժի շուկայում։ Թվայնացման առաջմղումն անհրաժեշտ է տնտեսության կայուն աճի համար։ Այն նպաստում է տնտեսության բոլոր բիզնես-գործընթացների և փոխկապված սոցիալական ոլորտների հաջորդական բարելավմանը, և այդ բարելավումը հիմնված է տեղեկատվության փոխանակման արագության, հասանելիության և պաշտպանվածության մեծացման, ինչպես նաև ավտոմատացման՝ իբրև թվայնացման բազայի դերի ավելացման վրա։


== Գրականություն ==
Гончаренко Л., Сыбачин С., Цифровизация национальной экономики, Вестник университета, 2019, №8, стр. 33
Циренщиков В.,  Цифровизация экономики Европы, Современная Европа, 2019, №3, стр. 106
Халин В., Чернова Г., Цифровизация и ее влияние на российскую экономику и общество: преимущества, вызовы, угрозы и риски, Управленческое консультирование, 2018, №10, стр. 47, 49-50


== Ծանոթագրություններ ==
Թեփեջիք

Թեփեջիք, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Հասանկալա քաղաքից 8 կմ հարավ-արևելք, Արաքսի ձախակողմյան վտակներից մեկի աջ կողմում։
Մոտակայքում է գտնվում հնուց գոյություն ունեցեղ Բլուր գյուղը։


== Բնակչություն ==
1878 թվականին ուներ 15, իսկ 1900-ականներին՝ 24 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մայր Բուլղարիա (հուշարձան)

«Մայր Բուլղարիա» (բուլղար․՝ Майка България), հուշարձան, որը կանգնեցվել է փառաբանելու 4 պատերազմների ժամանակ ընկածների հիշատակը։ Գտնվում է բուլղարական Վելիկո Տիռնովո քաղաքում։


== Պատմություն ==
Հուշարձանը կառուցվել է 1935 թվականին։ Այն նվիրված է թվով չորս պատերազմներում ընկածների հիշատակին։ Այդ պատերազմներն են՝ 

Ռուս-թուրքական պատերազմ (1877-1878),
սերբ-բուլղարական (1885),
Առաջին Բալկանյան պատերազմ (1912-1913)
Առաջին համաշխարհային պատերազմ (1914-1918)Հուշարձան կառուցելու նպատակով հանգանակություն են կատարել Վելիկո Տիռնովոյի բնակիչները։ «Մայր Բուլղարիա» հուշարձանի ճարտարապետը դարձավ Սվետոսլավ Յոցովը։
Պաշտոնական բացման արարողությունը կայացել է 1935 թվականի մայիսի 7-ին։


== Կառուցվածք ==
«Մայր Բուլղարիա» հուշարձանի պատվանդանի մեջ դամբարան է, որտեղ կառուցված է հավերժական կրակը։ Դրա վրա բարձր պատվանդանն է։ Վերջինիս վրա տեղադրված է թագադրված ծնկաչոք կնոջ արձան, որը խորհրդանշում է Բուլղարիայի մորը։ Կնոջ արձանի ձախ ձեռքում ձիթենու ճյուղ է, որը խորհրդանշում է խաղաղությունը, իսկ աջ ձեռքին Բուլղարիայի ազգային դրոշն է։
Քիչ ներքևում, քառանկյուն պատվանդանի ամեն անկյունում տեղադրված են մարտիկ-զինվորների արձանները։
Պատվանդանի հիմքի բոլոր անկյուններում նշված են թվով 4 պատերազմների թվականները՝ 

1877-78
1885
1912-13
1915-18Հուշարձանի շուրջը կառուցված է նստարաններով փոքրիկ այգի։


== Հետաքրքիր փաստեր ==
1944 թվականի սեպտեմբերի 9-ին «Մայր Բուլղարիա» հուշարձանի կնոջ արձանի թագը կտրեցին, որից հետո այն անհետացավ։ 1989 թվականի նոյեմբերին ոսկեջրած թագը վերադարձվեց նախկին տեղը։ Այդ թագի զանգվածը 20 կգ է, որի ոսկեջրման համար օգտագործվեց շուրջ 22 կարատ ոսկի։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
"Майка България" се окичи с позлатена корона(բուլղ.)
Панорамное изображение памятника «Мать Болгария»
Հազարան (այլ կիրառումներ)

Հազարան, կարող է վերաբերել՝

Հազարան - լեռ Երնջակ գավառում, Երնջակ գետի ստորին հոսանքի աջ կողմում
Հազարան - գյուղ Արևմտյան Հայաստանում, Վանի վիլայեթի Վանի գավառում
Տիխորեցկ

Տիխորեցկ, քաղաք (1926-ից) Ռուսաստանի Դաշնության Կրասնոդարի երկրամասի Տիխորեցկի շրջանում, հանդիսանում է շրջանի վարչական կենտրոնը։


== Անվանում ==
Անվանումը առաջացել է ռուսերեն тихая река «հանդարտ գետ» արտահայտությունից։


== Ծանոթագրություններ ==
Քեմնաթ

Քեմնաթ (գերմ.՝ Kemnath), քաղաք Գերմանիայի Բավարիա երկրամասում։
Մտնում է Տիրշենրոյտ շրջանի կազմի մեջ։ Բնակչությունը կազմում է 5215 մարդ (ըստ 2010 թվականի դեկտեմբերի 31-ի)։ Տարածքը կազմում է 54,13 կմ2։ Պաշտոնական կոդ՝ 09 3 77 129։


== Ծանոթագրություններ ==


== Արտաքին հղումներ ==
Պաշտոնական կայք
Բուրյակովոե (գյուղ, Վալկիի շրջան)

Անվան այլ կիրառումների համար տե՛ս՝ ԲուրյակովոեԲուրյակովոե (ուկրաիներեն՝ Бурякове), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1700 թվականին։
2001 թվականի տվյալներով Բուրյակովոե գյուղում բնակվում էր 10 մարդ։ Բնակավայրը զբաղեցնում է 2,49 կմ² տարածք։ Բնակչության խտությունը կազմում էր 4020 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փսի (տառ)

Անվան այլ կիրառումների համար տե՛ս՝ Փսի (այլ կիրառումներ)Փսին (հունարեն` ψι) հունական այբուբենի քսաներեքերորդ տառն է։ Հունական այբուբենում թվային արժեքն է` 700։


== Համագրություններ ==
Հայկական` Փ
Լատինական` P
Թամիլական` ப்
Վրացական` ფ


== Տես նաև ==
Հունական այբուբեն
Չարլզ II Ստյուարտ

Չարլզ II (լատ.՝ Carolus II Angliae Rex, անգլ.՝ անգլ.՝ Charles II, Չարլզ Երկրորդ) (մայիսի 29 (հունիսի 8), 1630[…], Լոնդոն, Անգլիայի թագավորություն - փետրվարի 6 (16), 1685[…], Լոնդոն, Անգլիայի թագավորություն), Անգլիայի, Շոտլանդիայի և Իռլանդիայի թագավոր (1660-1685), Ստյուարտների արքայատոհմից։
Հոր՝ Չարլզ I-ի մահապատժից հետո փախել և ապաստարան է գտել Ֆրանսիայում (1649)։ 1650 թվականին հռչակվել է Շոտլանդիայի թագավոր։ Վերադարձել է Անգլիա միապետության վերականգնումից հետո, և իր ծննդյան օրը՝ 1660 թվականի մայիսի 29-ին օծվել է թագավոր՝ վերահաստատելով Ստյուարտների իշխանությունը։
Չարլզ II-ին հաջորդել է իր եղբայրը՝ Յորքի դուքս Ջեյմս Ստյուարտը, որը գահ է բարձրացել Ջեյմս II (James II) անունով։


== Ծանոթագրություններ ==
Դենիել Ջեյմս

Դենիել Ջեյմս (անգլ.՝ Daniel James, նոյեմբերի 10, 1997(1997-11-10), Հալ, Իսթ Ռայդինգ օֆ Յորքշիր, Յորքշիր և Համբեր, Անգլիա, Միացյալ Թագավորություն), ուելսցի պրոֆեսիոնալ ֆուտբոլիստ։ Ներկայումս հանդես է գալիս Մանչեսթեր Յունայթեդի և Ուելսի ազգային հավաքականի կազմում։ Խաղում է վինգերի դիրքում։


== Ակումբային կարիերա ==


=== Սուոնսի Սիթի ===
Ֆուտբոլիստի կարիերան Ջեյմսը սկսել է Հալ Սիթիում։ 2014 թվականին նա միացավ Սուոնսի Սիթիի ակադեմիային։ 2016 թվականի փետրվարի 17-ին ուելսցին երկարաձգեց իր պայմանագիրը ակումբի հետ մինչև 2019 թվականը։ 2017 թվականի հունիսի 30-ին Ջեյմսը 1 տարվա վարձավճարով միացավ Շրուսբերի Թաունին, սակայն վարձավճարը երկկողմանի համաձայնությամբ խզվեց օգոստոսի 31-ին, քանի որ ուելսցին չկարողացավ վաստակել իր տեղը թիմի հիմնական կազմում։ Իր պրոֆեսիոնալ դեբյուտը նշեց 2018 թվականի փետրվարի 6-ին՝ փոխարինման մտնելով Անգլիայի գավաթի Նոթս Կաունտիի դեմ խաղում և այս խաղում դառնալով գոլի հեղինակ։
Իր առաջին հանդիպումը Չեմպիոնշիպում Ջեյմսը անցկացրեց 2018 թվականի օգոստոսի 17-ին՝ փոխարինման մտնելով Բիրմինգհեմ Սիթիի դեմ խաղում։ Հոկտեմբերի 27-ին 2 գոլային փոխանցում է տվել Ռեդինգի դեմ խաղում՝ օգնելով Սուոնսիին հաղթել 2-0 հաշվով։ Իր առաջին գոլը պրոֆեսիոնալ կարիերայում խփեց նոյեմբերի 24-ին՝ Նորվիչ Սիթիի դեմ խաղում։ 2019 թվականի հունվարի 31-ին Ջեյմսը համաձայնացրեց անձնական կետերը և անցավ բուժզննում Լիդս Յունայթեդում, սակայն երկու ակումբների միջև եղան որոշ անհամաձայնություններ, և կողմերը չհասցրեցին կնքել պայմանագիրը մինչև տրանսֆերային պատուհանի փակումը, ինչի պատճառով տրանսֆերը չկայացավ։ Ապրիլի 2-ին ուելսցին գոլի և գոլային փոխանցման հեղինակ դարձավ Բրենտֆորդի դեմ խաղում։ Սուոնսի Սիթիի կազմում Ջեյմսը անցկացրեց 39 հանդիպում՝ դառնալով 6 գոլի և 10 գոլային փոխանցման հեղինակ։


=== Մանչեսթեր Յունայթեդ ===
2019 թվականի հունիսի 12-ին Ջեյմսը 5 տարվա պայմանագիր կնքեց Մանչեսթեր Յունայթեդի հետ։ Ակումբը նրա համար վճարեց 15 միլիոն ֆունտ ստերլինգ։


== Միջազգային կարիերա ==
Ջեյմսը ներկայացրել է Ուելսը տարբեր տարիքային երիտասարդական հավաքականներում։ Ուելսի ազգային հավաքական նա առաջին անգամ հրավիրվեց 2017 թվականի հունիսի 8-ին՝ Սերբիայի դեմ խաղի համար՝ փոխարինելով վնասվածք ստացած Հել Ռոբսոն-Կանուին, սակայն այս խաղում խաղադաշտ դուրս չեկավ։ Իր դեբյուտը ազգային հավաքականում նշեց 2018 թվականի նոյեմբերի 20-ին՝ մեկնարկային կազմում խաղադաշտ դուրս գալով Ալբանիայի դեմ խաղում։ Իր առաջին գոլը Ուելսի կազմում խփեց 2019 թվականի մարտի 24-ին՝ Սլովակիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի հուլիսի 14-ի դրությամբ


=== Միջազգային վիճակագրություն ===
2019 թվականի հուլիսի 14-ի դրությամբ


=== Միջազգային գոլեր ===


== Նվաճումներ ==


=== Անհատական ===
Սուոնսի Սիթիի տարվա լավագույն նորեկ. 2018–19
Սուոնսի Սիթիի համայնքի չեմպիոն. 2018–19


== Ծանոթագրություններ ==


== Արտաքին հղումներ ==
Ջեյմսի պաշտոնական Տվիտերի էջը
Ջեյմսի պաշտոնական Ինստագրամի էջը
Ջեյմսը transfermarkt-ում
Ջեյմսը soccerbase.com-ում
Ջեյմսը WhoScored.com կայքում
Ջեյմսը Մանչեսթեր Յունայթեդի պաշտոնական կայքում
Ջեյմսը Պրեմիեր Լիգայի պաշտոնական կայքում
Ջեյմսը ՈՒԵՖԱ-ի պաշտոնական կայքում
(4747) Ջույո

(4747) Ջույո (անգլ.՝ Jujo), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 19-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,005323 ա. մ., առավելագույնը մոտենում է 2,6719 ա. մ. հեռավորության վրա և հեռանում 3,3387 ա. մ.։ Արեգակի շուրջ մեկ ամբողջական պտույտ է կատարում 1902,98 երկրային օրվա ընթացքում, իր ուղեծրով շարժվելով միջինում 0,189177 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4747) Ջույո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կվիտոկ

Կվիտոկ (ռուս.՝ Квиток), քաղաքատիպ ավան Ռուսաստանի Իրկուտսկի մարզի Տայշետսկի շրջանի կազմում։
Բնակչությունը 2011 թվականին գրանցված տվյալներով կազմում էր 2879 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպորտը Հնդկաստանում

Սպրոտը Հնդկաստանի մշակույթի կարևորագույն մասերից մեկը։ Սպորտի առավել տարածված տեսակներն են կրիկետը, ֆուտբոլը, մականախաղը, թենիսը, գոլֆը, շախմատը և կաբադին։
Հնդիկ սպորտսմենը՝ Նորման Պրիչարդը, առաջին անգամ Օլիմպիական խաղերին մասնակցել է 1900 թվականին՝ հաղթելով երկու արծաթե մեդալներ։ Հնդիկ սպորտսմենները 1920 թվականից մասնակցում են Ամառային օլիմպիական խաղերին, իսկ 1964 թվականից՝ ձմեռային օլիմպիական խաղերին։ Հնդկաստանի մականախաղի տղարամդկանց հավաքականը 1928 թվականից մինչև 1980 թվականն ընկած ժամանակաշրջանում հաղթել է տասնմեկ օլիմպիական մեդալներ, այդ թվում 8 ոսկե։ Հնդկաստանի սպորտի պատմության միակ անհատական ոսկե մեդալը նվաճել է Աբհինավ Բինդրան 2008 թվականի Պեկինի օլիմպիական խաղերին։ Ձմեռային օլիմպիական խաղերում Հնդկաստանը ոչ մի մեդալ չի նվաճել։
Հնդիկ սպորտսմենները նաև մասնակցում են Ասիական խաղերին, Աշխարհի առաջնություններին, Ասիայի առաջնություններին և այլն։


== Մականախաղ ==

Մականախաղը Հնդկաստանում ազգային խաղ է համարվում։ Մինչև 20-րդ դարի կեսերը Հնդկաստանը գերակշռում էր միջազգային մականախաղում՝ հաղթել 8 ոսկե օլիմպիական մեդալներ, 1975 թվականի աշխարհի առաջնությունը, ինչպես նաև եղել է 1973 թվականի աշխարհի առաջնության եզրափակչում։ Հնդիկ խաղացող Դհիան Չանդը՝ մականախաղի ամենահայտնի խաղացողների մեկը, եվրոպական լսարանի կողմից կոչվել է «կախարդ»։ Ներկայումս Հնդկաստանի մականախաղի հավաքականը աշխարհում զբաղեցնում է 8-րդ հորիզոնականը։


== Կրիկետ ==

Ներկայումս Կրիկետը Հնդկաստանում համարվում է սպորտի ամենահայտնի տեսակը։ Նրա զարգացման մեջ մեծ ներդրում են ունեցել այնպիսի հայտնի խաղացողներ, ինչպիսիք են Սաչին Տենդուլկարը, Սոուրավ Գանգուլին, Սունիլ Գավասկարը, Կապիլ Դևը և Ռահուլ Դրավիդը։ Կրիկետի Հնդկաստանի հավաքականը հաղթել է 1983 թվականի կրիկետի աշխարհի առաջնությունը, ինչպես նաև դարձել է 2003 թվականի կրիկետի աշխարհի առաջնության եզրափակչի մասնակից։


== Ֆուտբոլ ==
Ֆուտբոլը Հնդկաստանի սպորտի հիմնական տեսակներից է։ Այն երկրում հայտնվել է բրիտանական գաղութատիրական տիրապետության ժամանակ, և երկրի որոշ շրջաններում այն ոչ քիչ հայտնի է, քան կրիկետը։ Հնդկաստանը մինչև 1960-ական թվականները եղել է ամենահզոր ասիական հավաքականը, բայց այլ երկրների հետ համեմատ աստիճանաբար ֆուտբոլի մակարդակը ցածրացել է, և 2013 թվականի հունիսի 6-ի դրությամբ՝ ՖԻՖԱ-ի վարկանիշով Հնդկաստանի ֆուտբոլի հավաքականը զբաղեցնում է 147-րդ հորիզոնականը։ Հավաքականի գլխավոր ձեռքբերումներն են 1951 և 1962 թվականների Ասիական խաղերում հաղթանականները և Մելբուռնի Օլիմպիական խաղերում չորրորդ հորիզանականը։


== Ծանոթագրություններ ==


== Արտաքին հղումներ ==
Баскетбол в Индии (անգլ.)
Команда Young Cagers (Season: 2007) (անգլ.)
Баскетбольная федерация Индии (Контактная информация) (անգլ.)
NORTH WESTERN RAILWAY JAIPUR basketball team (India-National Cup) (անգլ.)
Индийский футбол (ռուս.)
Գրիգոր Կեկչեև

Գրիգոր Խաչատուրի Կեկչեև (ապրիլի 2, 1893(1893-04-02) - սեպտեմբերի 5, 1948(1948-09-05), Մոսկվա, ԽՍՀՄ), հայ խորհրդային ֆիզիոլոգ, հոգեբան, բժիշկ, ԽՍՀՄ ՄԳԱ թղթակից անդամ (1947)։


== Կենսագրություն ==
Սովորել է Մոսկվայի համալսարանի ֆիզիկամաթեմատիկական ֆակուլտետի բնագիտության բաժնում (1914-1916), ապա՝ բժշկական ֆակուլտետում (1916-1919)։ Աշխատել է Մոսկվայի հոգենյարդաբանության ինստիտուտում։ Կազմակերպել է աշխատանքի ֆիզիոլոգիայի (1933), զգայարանների հոգեբանաֆիզիոլոգիայի (1941) լաբորատորիաներ։ Դասախոսել է Մոսկվայի բուհերում, հիմնականում՝ Մոսկվայի պետական համալսարանում, որտեղ դասավանդել է 1930 թվականից մինչև իր կյանքի ավարտը։ Մոսկվայի գիտնականների տան հիմնադիրներից և առաջին ղեկավարներից է։
Աշխատությունները նվիրված են աշխատանքի և աշխատունակության ֆիզիոլոգիային և հոգեբանությանը, մտավոր աշխատանքի առողջապահությանը, մարդու զգայարանների հոգեբանաֆիզիոլոգիայի և հոգեբանության փոխներգործման հարցերին։


== Մատենագրություն ==
О жизни, старости и смерти. М.: Крестьян. газ., 1926. — 60 с.
Как работать в высшей школе. Гигиена умственного труда (1930),
И. М. Сеченов. ЖЗЛ (1933),
Ночное зрение. Как лучше видеть в темноте (1942),
Психофизиология маскировки и разведки (1942),
Интерорецепция и проприорецепция и их значение для клиники (1946),
Гигиена умственного труда (1948).


== Ծանոթագրություններ ==


== Գրականություն ==
История психологии в лицах. Персоналии / Под ред. Л. А. Карпенко // Психологический лексикон. Энциклопедический словарь в шести томах / Ред.-сост. Л. А. Карпенко. Под общ. ред. А. В. Петровского. — М.: ПЕР СЭ, 2005. — С. 211.


== Արտաքին հղումներ ==
Энциклопедия фонда Хайар(ռուս.)
Летопись Московского университета(ռուս.)
Психологи МГУ(ռուս.)
Արթուր Վարդանյան (Հայաց Վահան կազմակերպության ղեկավար)

Անվան այլ կիրառումների համար տե՛ս՝ Արթուր Վարդանյան (այլ կիրառումներ)Արթուր Վալերիկի Վարդանյան, Հայոց Վահան հասարակական կազմակերպության ղեկավար։


== Կենսագրություն ==
Արթուր Վարդանյանը արմատներով Հայաստանի Լոռու մարզից է, նախնիները հաստատվել են Ծաղկաբերում Ցեղասպանությունից հետո, գաղթելով Մուշից։ Ծաղկաբեր համայնքի ղեկավար Արծրուն Սանթրոսյանի տեղեկությամբ, Արթուր Վարդանյանի հայրը՝ Վալերիկ Վարդանյանը, ծնվել է Լոռու Մարզի Ծաղկաբեր գյուղում, սակայն շուտ տեղափոխվել այլ բնակավայրեր, որտեղից էլ՝ Երևան։ Համաձայն Ծաղկաբեր համայնքի ղեկավար Արծրուն Սանթրոսյանի, Արթուր Վարդանյանը իր ընտանիքի հետ բնակվում էր Իսպանիայում։


=== Հայաստանում զինված հեղաշրման փորձ կատարելու մեղադրանք ===

ՀՀ ԱԱԾ-ի կողմից տրամադրված տեղեկության համաձայն, ՀՀ ԱԱԾ մարմինների կողմից իրականացված օպերատիվ քննչական աշխատանքների արդյունքում բացահայտվել է կազմակերպված «հանցավոր խմբակցություն, որը նպատակ է հետապնդել ՀՀ տարածքում կազմակերպել մի շարք ծանր հանցագործություններ»։
Նորք-Մարաշ համայնքում ԱԱԾ-ի կողմից «վնասազերծված» զինված խմբավորման 9 անդամների ղեկավարն ըստ նախնական տեղեկատվության Արթուր Վարդանյանն է, ում գործունեության մասին երեկ տարակարծիք մեկնաբանություններ էին արվում։ Արթուր Վարդանյանը, ով կարծես հանդիսանում է «Հայոց Վահան» ազատագրական շարժման ղեկավարը, թեև բնակվել է Իսպանիայում, այնուամենայնիվ արմատներով Լոռու մարզից է, Արթուրի նախնիները հաստատվել են Ծաղկաբերում Ցեղասպանությունից հետո, Մուշից են գաղթել։
Համաձայն մեղադրական եզրակացության, « ՀՀ քաղաքացի, Երևանի նախկին բնակիչ, արտասահմանում բնակվող» Արթուր Վարդանյանը, ժամանելով Հայաստան, ստեղծել և ղեկավարել է զինված խումբ։ Նախնական համաձայնությամբ, կազմակերպված խմբի կողմից ապօրինաբար ձեռք է բերվել մեծ քանակությամբ զենք և ռազմամթերք, որը թաքցվել է Երևան քաղաքի Նորք թաղամասում՝ այդ նպատակով վարձակալած առանձնատանը։
2015 թվականի նոյեմբերի 25-ին ՀՀ ԱԱԾ-ն ՀՀ ոստիկանության հետ համատեղ խուզարկությունների ընթացքում հայտնաբերվել են տարբեր տեսակի ինքնաձիգեր, ատրճանակներ, նռնականետեր (այդ թվում «մուխա» տեսակի), նռնակներ, պայթուցիկ նյութեր և պայթուցիկ սարքեր, կապի միջոցներ, փամփուշտներ, փամփշտակալներ, ռազմական հանդերձանք՝ այդ թվում զրահաբաճկոններ։ Խուզարկության պահին առանձնատանը, Արթուր Վարդանյանի գլխավորությամբ, հավաքված են եղել խմբակցության 9 անդամները, որոնք ձերբակալվել են։ ՀՀ ԱԱԾ քննչական վարչությունում հարուցվել է քրեական գործ ՀՀ քրեական օրենսգրքի 223-րդ (Հանցավոր համագործակցություն ստեղծելը կամ հանցավոր համագործակցությանը մասնակցելը) հոդվածի 1-ի և 2-րդ մասերով և 235–րդ (Ապօրինի կերպով զենք, ռազմամթերք, պայթուցիկ նյութեր կամ պայթուցիկ սարքեր ձեռք բերելը, իրացնելը, պահելը, փոխադրելը կամ կրելը) հոդվածի 3-րդ մասով, կատարվում է նախաքննություն։


== Ընտանիք ==
Արթուր Վարդանյանի հայրը՝ Վալերիկ Վարդանյանն է, ով 1992 թվականին Արցախյան հերոսամարտին մասնակցել է «Սպիտակ»-ի ջոկատում, ապա ընդգրկվել Ստեփանակերտի հետախուզական խմբում։ 22 անգամ անցել է թշնամու թիկունք և վերադարձել՝ կատարելով հրամանը։ Մահացել է 1994 թվականին։
Համաձայն Ծաղկաբեր համայնքի ղեկավար Արծրուն Սանթրոսյանի հայտնած տեղեկությունների՝ Արթուր Վարդանյանը ունի նաև մեկ քույր, մեկ եղբայր։ Եղբայրը և մայրը բնակվում են Իսպանիայում։


== Ծանոթագրություններ ==
Դասթին Ինգրամ

Դասթին Քայլ Ինգրամ (անգլ.՝ Dustin Kyle Ingram, հունվարի 25, 1990(1990-01-25), Ռիվերսայդ շրջան, Կալիֆոռնիա, ԱՄՆ), ամերիկացի դերասան և երաժիշտ է։ Նա լավ ճանաչված է իր Բերտ կերպարի համար 2016 թ․-ի Տնակի տենդը վերափոխված ֆիլմում, Ռոննի կերպարի համար Իրական արյուն ֆիլմում, Դուան Օգիլվի կերպարի համար Նիկելոդիոնի Ոչ անհավանական հեռուստասերիալում, և Գործակալ Պետի կերպարի HBO ամերիկյան կաբելային հեռուստացանցի Գիշերային Պահակ հեռուստասերիալի մեջ։


== Վաղ կյանք և կարիերա ==
Դասթին Քայլ Ինգրամը ծնվել է 1990 թվական հունվարի 25-ին Կալիֆոռնիայի Ռիվերսայդի շրջանում։ Լինելով երկու դերասանների զավակ Ինգրամը վաղ տարիքից է սկսել գնահատել թատրոնը և պրոդյուսերական աշխատանքը։ Նա իր առաջին դերը ստացել է 6 տարեկանում Ժոզեպը և զարմանալի տեխնիկ երազածածկույթը մյուզիքլում։
Թատրոնում որոշ ժամանակ անցկացնելուց հետո նա սկսեց փնտրել իր կարիերան ֆիլմերում և հեռուստատեսությունում ասելով, որ նա ինքն իրեն տալիս էր հարց "Ինչի՞ն նման կլինի ձգտումը դեպի ամբողջական և վերջնական ճշմարտությունը ի տարբերություն համոզվելուն, որ 3000 հանդիսատես դահլիճի վերջում նստած հասկանում են քո զգացմունքները"։ 15 տարեկան հասակում նա ստացավ իր առաջին գլխավոր դերը որպես Դուան Օգիլվի կերպար Ոչ անհավանական հեռուստասերիալում (2004-2007)։
2016 թվականին նա նկարահանվել է Տնակի տենդը վերափոխված ֆիլմում, որը 2002 թ․-ին գրվել է որպես սարսափ ֆիլմ և ստեղծվել ռեժիսորական և պրոդյուսերական աշխատանքը կատարած Էլի Ռոթի կողմից, ով նաև ստեղծել է 2016 թ․-ին վերափոխված ֆիլմը։
2019 թվականին Ինգրամը նկարագանվել է Գիշերային Պահակ հեռուստասերիալում, որը հիմնված է DC Comics հեռուստասերիաի նույնանուն սահմանափակ սերիաների վրա։
Չնայած Ինգրամի ընթացիկ հեռուստատեսության և ֆիլմերի վրա կենտրոնացմանը, նա շարունակում է երբեմն խաղալ թատրոնում։ 2012 թվականին նա խաղացել է Հանկի գլխավոր դերը Էննի Բեյքերի Բարրիմոր մրցանակ հաղթած մարմնի տեղեկացվածություն մեկ գործողությամբ խաղում։
Ինգրամը նաև երաժիշտ է և առաջ է տանում մեկ-հոգանոց խումբ Գիպզաֆիրը։


== Ֆիլմագրություն ==


=== Ֆիլմ ===


=== Հեռուստաընկերություն ===


== Ծանոթագրություններ ==


== Արտաքին հղումներ ==
Դասթին Ինգրամը IMDb-ում
Դասթին Ինգրամը Rotten Tomatoes-ում
Սեեսե

Սեեսե (էստ․՝ Sääse), գյուղական ավան Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղական ավանում բնակվում էր 408 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Օլեգ Գրինևսկի

Օլեգ Գրինևսկի (ռուս.՝ Оле́г Алексе́евич Грине́вский, հունիսի 3, 1930(1930-06-03) կամ նոյեմբերի 12, 1930(1930-11-12), Մոսկվա, ԽՍՀՄ - փետրվարի 5, 2019(2019-02-05)), ռուս դիվանագետ։


== Կենսագրություն ==
1954 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1954 թվականից զբաղվել է դիվանագիտական գործունեությամբ։

1954-1957 թվականներին եղել է Մոսկվայի միջազգային հարաբերությունների պետական ինստիտուտ ասպիրանտ։
1957-1958 թվականներին եղել է ԽՍՀՄ արտաքին գործերի նախարարության միջազգային կազմակերպությունների բաժանմունքի ատտաշե։
1958 թվականից մինչև 1960 թվականը եղել է ԽՍՀՄ արտաքին գործերի նախարարության միջազգային կազմակերպությունների բաժանմունքի երրորդ քարտուղար։
1960 թվականից մինչև 1963 թվականը եղել է ԽՍՀՄ արտաքին գործերի նախարարության միջազգային կազմակերպությունների բաժանմունքի երկրորդ քարտուղար։
1964 թվականից մինչև 1978 թվականը եղել է ԽՍՀՄ արտաքին գործերի նախարարության կենտրոնական համակարգի աշխատանքի պատասխանատու։
1978 թվականից մինչև 1983 թվականը եղել է ԽՍՀՄ արտաքին գործերի նախարարության Մերձավոր Արևելքի բաժանմունքի վարիչ։
1982 թվականից մինչև 1983 թվականը եղել է  ԽՍՀՄ արտաքին գործերի նախարարության կոլեգիայի անդամ։
1983 թվականից եղել է ԽՍՀՄ արտաքին գործերի նախարարության հատուկ հանձնարարությունների դեսպանորդ, Ստոկհոլմյան կոնֆերանսի ԽՍՀՄ պատգամավորթւյան ղեկավար։
1989 թվականից Վիեննայի սովորական զենքերի բանակցություններում խորհրդային պատգամավորության ղեկավար։
1991 թվականի հոկտեմբերի 11-ից Շվեդիայում եղել է ԽՍՀՄ, իսկ 1992 թվականից՝ Ռուսաստանի Դաշնության արտակարգ և լիազոր դեսպան։
1997 թվականի հունիսի 19-ից պաշտոնաթող է եղել՝ թոշակառու դառնալու հետ կապված։Մահացել է 2019 թվականի փետրվարի 5-ին։


== Դիվանագիտական աստիճան ==
Արտակարգ և լիազոր դեսպան


== Ծանոթագրություններ ==


== Արտաքին հղումներ ==
Посол знает, что делать